গৌরীপুরে স্বজন সমাবেশের ইফতার মাহফিল
ময়মনসিংহের গৌরীপুরে যুগান্তর স্বজন সমাবেশের উদ্যোগে শুক্রবার ইসলামাবাদ সিনিয়র মাদরাসা মিলনায়তনে ইফতার ও দোয়া মাহফিল এবং স্বজনের বার্ষিক মিলনমেলা অনুষ্ঠিত হয়। 







অনুষ্ঠানে প্রতিষ্ঠাকালীন স্বজন, দেশের বিভিন্ন প্রান্তে ছড়িয়ে থাকা স্বজন ও বর্তমান স্বজন, সাংবাদিক, ব্যবসায়ী, জনপ্রতিনিধি, শিক্ষক, ইমাম-মুয়াজ্জিন ও দৈনিক যুগান্তরের শুভানুধ্যায়ীরা এ আয়োজনে অংশ নেন।




অনুষ্ঠানে দৈনিক যুগান্তরের স্বপ্নদ্রষ্টা যমুনা গ্রুপের প্রতিষ্ঠাতা বীর মুক্তিযোদ্ধা নুরুল ইসলাম ও ৭১’র রণাঙ্গণের সব শহিদের বিদেহী আত্মার মাগফেরাত কামনা করে মোনাজাত পরিচালনা করেন কিল্লাবোকাইনগর ফাজিল মাদরাসার অধ্যক্ষ মোহাম্মদ ছায়ীদুর হক। 
আলোচনা সভায় বিশেষ অতিথির বক্তব্যে উপজেলা জাতীয় পার্টির সাধারণ সম্পাদক আব্দুল গফুর বলেন, একটি যুদ্ধবিধ্বস্ত দেশকে পুনর্গঠন, বেকার সমস্যা সমাধানে লাখো মানুষের কর্মসংস্থান ও  দেশে শিল্পায়ন করে গেছেন প্রয়াত বীর মুক্তিযোদ্ধা নুরুল ইসলাম। তিনি দেশের জন্য যুদ্ধ করেছেন, দেশের উন্নয়নের জন্য আমৃত্যু সংগ্রাম করে গেছেন। তাকে রাষ্ট্রীয়ভাবে সম্মান প্রদর্শনের জন্য স্বাধীনতা পদকে ভূষিত করার জন্য স্বজনদের দাবির সঙ্গে একমত পোষণ করছি।
অনুষ্ঠানে সভাপতিত্ব করেন উপজেলা স্বজনের সভাপতি এমদাদুল হক। সঞ্চালনায় উপজেলা স্বজনের সাধারণ সম্পাদক সেলিম আল রাজ ও পৌর স্বজনের সাধারণ সম্পাদক আল ইমরান মুক্তা। 
বিশেষ অতিথির বক্তব্য রাখেন উপজেলা পরিষদের ভাইস চেয়ারম্যান সালমা আক্তার রুবী, উপজেলা জাতীয় পার্টির সাধারণ সম্পাদক আব্দুল গফুর, অচিন্তপুর ইউনিয়ন পরিষদের চেয়ারম্যান জায়েদুর রহমান, গৌরীপুর পৌরসভার প্যানেল মেয়র-১ নাজিম উদ্দিন, গৌরীপুর প্রেস ক্লাবের সাবেক সভাপতি বেগ ফারুক আহাম্মেদ, উপজেলা পুজা উদযাপন পরিষদের সভাপতি বীর মুক্তিযোদ্ধা রতন সরকার, বিশিষ্ট ব্যবসায়ী শ্যামল বসাক, ভুটিয়ারকোনা আদর্শ উচ্চ বিদ্যালয়ের প্রধান শিক্ষক গোলাম মোহাম্মদ, ব্যবসায়ী ঐক্য পরিষদের সভাপতি ইউসুফ আলী, পাক্ষিক সুবর্ণ বাংলার সম্পাদক আজম জহিরুল ইসলাম, উপজেলা পরিষদের সাবেক ভাইস চেয়ারম্যান রাবেয়া ইসলাম ডলি, স্বজন মেডিকেল টিম প্রধান ডা. একেএম মাহফুজুল হক, রামগোপালপুর ইউনিয়ন আওয়ামী লীগের সভাপতি জহিরুল ইসলাম মাস্টার, মাওহা ইউনিয়ন আ.লীগের সাধারণ সম্পাদক কবীর উদ্দিন, রির্পোটার্স ক্লাবের সভাপতি রায়হান উদ্দিন সরকার, উপজেলা স্বজনের প্রতিষ্ঠাকালীন সভাপতি অধ্যাপক আহসানুল হক, গৌরীপুর পৌর মডেল সরকারি প্রাথমিক বিদ্যালয়ের প্রধান শিক্ষক একেএম মাজহারুল আনোয়ার ফেরদৌস, গৌরীপুর পৌরসভার সাবেক কাউন্সিলর শিউলী চৌধুরী, উপজেলা ছাত্রলীগের সাবেক সভাপতি মিজানুর রহমান, গৌরীপুর প্রাথমিক বিদ্যালয় সহকারী শিক্ষক সমিতির সভাপতি জাকির হোসেন, সাধারণ সম্পাদক কামাল হোসেন, যুগ্ম সম্পাদক ফারুকুল ইসলাম, গৌরীপুর সংবাদপত্র সেবা সংস্থার সভাপতি আব্দুল জলিল, সাধারণ সম্পাদক সেকান্দর আলী, যুগান্তরের গৌরীপুর প্রতিনিধি রইছ উদ্দিন, সাংবাদিক কাজী আব্দুল্লাহ আল আমিন, ওবায়দুর রহমান, মোখলেছুর রহমান, উপজেলা স্বজনের সহসভাপতি শামীমা খানম মীনা, রমজান আলী মুক্তি, ওয়াহিদুল ইসলাম, সাহিত্য সম্পাদক আমিরুল মোমেনীন, স্বজন বিজন চন্দ্র সরকার, সাহাবুল আলম, আব্দুল বাছেদ, আব্দুস সালাম, নান্নু মিয়া, সুমনা সফিনাজ লাবণী, মাহমুদা আক্তার লিপি, নার্গিস আক্তার, আশিকুর রহমান রাজিব, রমজানুর রহমান নাজিম, তাসাদদুর করিম, শামীম আনোয়ার প্রমুখ।
স্বজনের মিলনমেলায় বীর মুক্তিযোদ্ধা নুরুল ইসলামকে মরণোত্তর স্বাধীনতা পদক প্রদানের দাবি জানান বক্তারা।

ময়মনসিংহের গৌরীপুরে যুগান্তর স্বজন সমাবেশের উদ্যোগে শুক্রবার ইসলামাবাদ সিনিয়র মাদরাসা মিলনায়তনে ইফতার ও দোয়া মাহফিল এবং স্বজনের বার্ষিক মিলনমেলা অনুষ্ঠিত হয়।